To Download Islaamic PDFS, search Ibn Aadam Archive on Google. 

WUZU AUR TAYAMMUM 
KARNE KA SAHEEH TAREEQAH. 

(Qur-aan Aur Saheeh Ahaadees Ki Raushni Mein) 

Taaleef : Abu Al-Hasan Al-Hindi (Hafizahullaah) 

Wuzu Karne Ka Saheeh Tareeqah. 

1. WUZU KE SHURU MEIN BISMILLAAH PADHEIN. 

Wuzu Ki Shuru Karte Waqt Sirf Bismillaah Kehna Chaahiye, "Ar- 
Rahmaanir-Raheem" Ke Alfaaz Ka Izaafa Sunnat Se Saabit Nahi. 

Rasool Allaah ( ) Ne Farmaaya : 

"Jo Shakhs Wuzu Ke Shuru Mein Allaah Ka Naam Nahi Leta Us 
Ka Wuzu Nahi Hua." [Sunan Ibn Maajah, Hadees : 397, Hasan] 

2. WUZU PAAK PAANI SE KAREIN. 

Allaah Ta'aalaa Ne Farmaaya: "Pas Agar Paani Na Paao Tou 
Paak Mitti Se Tayammum Karlo." [Soorah Al-Maaidah : 6] 

Abdullaah Bin Umar (Raziyallaahu Anhu) Garam Paani Se Wuzu 
Karte The. [Musannaf Ibn Abi Shaibah, Hadees : 256, Saheeh] 

Maloom Hua Ke Garam Paani Se Bhi Wuzu Kama Jaaez Hai. 
TAMBEEH: Sharbat Aur Doodh Waghaira Se Wuzu Kama Jaaez Nahi. 

1 | Page 














To Download Islaamic PDFS, search Ibn Aadam Archive on Google. 

3. Nabi Ne Farmaaya : 

"Agar Mujhe Meri Ummat Ke Logon Ki Mashaqqat Ka Darr Na 
Hota Tou Mai Unhein Har Namaaz Ke Saath Miswaak Ka Hukm 
Deta." [Saheeh Al-Bukhaari: 887] 

Nabi (;&&) Ne Har Raat Ko Uthkar Miswaak Ki Aur Wuzu Kiya. 
[Saheeh Muslim : 596 or 256 a] 

4. Pehle Apni Donon Hatheliyaan Teen (3) Baar Dhuyein. 

[Saheeh Al-Bukhaari: 159] 

5. Phir Teen Baar Kulli Karein Aur Naak Mein Paani Daalein. 

[Saheeh Al-Bukhaari: 159] 

Behtar Yahi Hai Ke Ek Hi Chullu Se Kulli Karein Aur Naak Mein 
Paani Daalein Jaisa Ke Saheeh Al-Bukhaari: 191 Aur Saheeh 
Muslim: 235 Se Saabit Hai. Agar Kulli Aur Naak Mein Paani Alag 
Alag Daalein Tou Bhi Jaaez Hai. 

[Taarikhul Kabeer Li Ibn Khaisamah, Pg : 588, Hadees : 1410, Sanad Hasan] 

6. Phir Teen Baar Apna Chehra Dhoyein. 

[Saheeh Al-Bukhaari: 159] 

7. Phir Teen Baar Apne Donon Haath Kohniyon (Elbows) Tak 
Dhoyein. [Saheeh Al-Bukhaari: 159] 

8. Phir Poorey Sar Ka Masah Karein. [Saheeh Al-Bukhaari: 159] 

Apne Donon Haathon Se Masah Karein, Sar Ke Shuru Hissey Se 
Ibtidaa Karke Pichley Hissey Tak Ley Jaaein Aur Wahaan Se 
Waapas Shuru Waaley Hissey Tak Ley Aayein. 

[Saheeh Al-Bukhaari: 185] 

Sar Ka Masah Ek Baar Karein. [Abu Daawood : 111, Saheeh] 

Ba'z Rivaayaton Mein Sar Ke Teen Baar Masah Karney Ka Zikr 
Bhi Aaya Hai. [Abu Daawood, Hadees : 107-10, Hasan] 

Phir Donon Kaanon Ke Andar Aur Baahar Ka Ek Baar Masah 
Karein. [Musannaf Ibn Abi Shaibah, Hadees : 173, Hasan] 

Ibn Umar (Raziyallaahu Anhu) Jab Wuzu Kartey Tou Shahaadat 
Waali Ungliyaan Apne Kaanon Mein Daaltey (Aur Un Ke Saath 
Donon Kaanon Ke) Andarooni Hisson Ka Masah Kartey Aur 
Anghoothon Ke Saath Baahar Waaley Hissey Par Masah Kartey 
The. [Musannaf Ibn Abi Shaibah, Hadees : 173, Hasan] 

TAMBEEH: Sar Aur Kaanon Ke Ba'd Ulthey Haathon Ke Saath 
Gardan Ka Masah Karney Ka Koi Saboot Nahi Hai. 

Imaam Nawawi (Rahimahullaah) Ne Kaha : 

"Wuzu Ke Dauraan Gardan Par Haath Pherna Sunnat Tou Nahi 
Hai Balke Yeh Bidat Hai." [ai -Badar Al-Muneer, Vol-2, Pg : 221] 

9. Phir Apne Donon Paaun Takhnon Tak Teen Teen Baar 
Dhoyein. [Saheeh Al-Bukhaari : 159] 

10. Wuzu Ke Dauraan Mein (Haathon Aur Paauon Ki) 
Ungliyon Ka Khilaal Kama Chaahiye. [Abu Daawood : 142 , Hasan] 

11 . Daadhi Ka Khilaal Bhi Kama Chaahiye. [At-Tirmizee: 39 , Hasan] 

TAMBEEH: Wuzu Ke Ba'd Sharamgaah Paani Ke Chheentey 
Maarna Bhi Saabit Hai. [Abu Daawood:i66, Hasan] Yeh Shak Aur 
Waswasey Ko Khatam Karney Ka Behtareen Hal Hai. 

[Ibn Abi Shaibah : 1/167] 

12. Wuzu Ke Ba'd Duaa Padhein. 

MAS-ALAN: Ash-Hadu Al-Laa llaaha lllal Laahu Wahdahu Laa 
Shareeka Lahu Wa Ash-Hadu Anna Muhammadan Abduhu Wa 
Rasooluhu. [Saheeh Muslim : 553 or 234 a] 

Wuzu Ke Dauraan Duaaein Padhna Saabit Nahi Hai. Wuzu Ke 
Ba'd Aasmaan Ki Taraf Ungli Uthaakar Ishaara Karne Ka 
Saheeh Ahaadees Mein Koi Saboot Nahi Hai. 

Abu Daawood: 170 Waali Rivaayat Ibn Ammi Ke Maj-Hool 
(Unknown) Hone Ki Wajah Se Zaeef Hai. 

Ibn Usaimeen (Rahimahullaah) Ne Kaha : 

"Bohat Se Log Wuzu Ke Ba'd Tashahhud Padhtey Waqt Ungli 
Uthaatey Hain. Mujhe Tou Yeh Kahaan Se Aaya Pata Nahi." 

[Fataawaa Noor Alaa Darb : 8/117] 


WUZU TODNEY WAALI CHEEZEIN. 

1. Peshaab, Pakhaana, Neend. [At-Tirmizee: 3535 , Hasan] 

2. Sharamgaah Ko Haath Lagaana. [Abu Daawood : 181, saheeh] 

3. Oont Ka Gosht Khaana. [Saheeh Muslim : 802 or 360 a] 

SHAK Kl WAJAH SE WUZU NAHI TOOT-TA. 

Nabi ( n I Iii ^ dild ) Ne Farmaaya Ke : 

"(Namaaz Se) Na Phirey Ya Na Mudey (Ya'ni Namaaz Chhord Kar 
Na Jaaye), Jab Tak Aawaaz Na Suney Ya Boo (smell) Na Paaye." 

TASHREEH: Agar Namaaz Padhtey Huye Hawa Khaarij Hone Ka 
Shak Ho Tou Mehaz Shak Se Wuzu Nahi Toot Ta. Jab Tak Ke 
Hawaa Khaarij Flone Ki Aawaaz Ya Us Ki Bad Boo Maloom Na Karley. 

Yeh Hukm Aam Hai Khwaah Namaaz Ke Andar Ho Ya 
Namaaz Ke Baahar. 

Imaam Nawawi (Rahimahullaah) Ne Kaha Is Hadees Se Bada 
Qaaidah Kuliya Nikalta Hai Ke Koi Yaqeeni Kaam Shak Ki Wajah 
Se Khatam Na Hoga. 

Maslan Har Farsh Ya Har Jagah Ya Har Kapda Jo Paak Saaf Aur 
Suthra Ho Ab Agar Koi Us Ki Paaki Mein Shak Karey Tou Woh 
Shak Ghalat Hoga. Aur Waisey Bhi Musalmaan Ko Shak Ke 
Peechey Nahi Padhna Chaahiye Balke Shak Se Bachna Chaahiye. 

[Saheeh Al-Bukhaari, Hadees : 137] 


TAYAMMUM KARNE KA EK HI 
SAHEEH TAREEQAH. 

1. Allaah Ta'aalaa Ne Farmaaya : 

"Pas Paani Na Paao Tou Paak Mitti Ka Iraada Karo, Pas Usse 
Mooh Aur Haath Mai lo." 

[Soorah Al-Maaidah, Aayat No : 6] 

TAYAMMUM MEIN SIRF MOOH AUR DONON 
HATHELIYON PAR MASAH KARNA KAAFI HAL 

Raavi-e-Hadees Saeed Bin Abdur Rahmaan Bin Abzaa, 

Woh Apne Baap Se Ke Ammaar Ne Yeh Waaqiah Bayaan Kiya 

Aur Shu'bah Ne Apne Haathon Ko Zameen Par Maara. 

Phir Unhein Apne Mooh Ke Qareeb Karliya (Aur Phoonka) Phir 
Un Se Apne Chehrey Aur Pohanchon Ka Masah Kiya, 

[Saheeh Al-Bukhaari, Kitaab At-Tayammum, Hadees : 339] 

TASHREEH: Saheeh Ahaadees Ki Binaa ParTayammum Mein Ek 
(1) Hi Baar Haath (Zameen) Par Maarna Aur Phir Mooh Aur 
Donon Panjon Ka Masah Karlena Kaafi Hai. 

Is Tareeqey Ko Chhord Kar Doosrey Tareeqon Waali Ahaadees 
Zaeef Hai. Ya'ni Ek Baar Mooh Ka Masah Kama Phir Do Baar 
Haath Maarkar Donon Hatheliyon Ka Kohniyon (Elbows) Tak 
Masah Kama Is Baarey Mein Ki Ahaadees Zaeef Hai. 

WUZU KE LI YE PAANI Kl JAG AH PAAK 

MITTI KAAFI HAI. 

NOTE: Yeh Hadees Nahi Baab (Chapter) Hai. 

Hasan Al-Basree (Rahimahullaah) Ne Kaha : 

"Jab Tak Us Ko Hadas (Ya'ni Wuzu Todney Waali Cheezein Na 
Paayi Jaaein) Tayammum Kaafi Hai Aur Ibn Abbaas (Raziyallaahu 
Anhu) Ne Tayammum Se Imaamat Ki Aur Yahyaa Bin Saeed Ansaari Ne 
Kaha Ke Khaari Zameen Par Namaaz Padhna Aur Us Se 
Tayammum Karney Mein Koi Buraai Nahi Hai. 

[Saheeh Al-Bukhaari, Tayammum Ke Masaail, Jild No.l, Hadees : 343 Ke 
Neechey Waali Baab No.6, Urdu Page No : 339] 

TASHREEH: Imaam Shaukaani (Rahimahullaah) Ne Kaha : 

"Yeh Hadees Is Amr Par Daleel Hai Ke Tayammum Ke Liye Mitti 
Hi Ka Hona Zaroori Hai. Kyun Ke Is (Qur-aan, Ahaadees) Mein 
Sarahatan (Saaf Taur Par) Mitti Ka Lafz Maujood Hai. 

Pas Jo Log Choona, Loha Aur Deegar Jumlah Jamaadaat Par 
Tayammum Kama Jaaez Batlaate Hain, Un Ka Yeh Kehna 
Saheeh Nahi Hai. 

[Imaam Shaukaani,_Nail Al-Autaar] 

IS BAAREY MEIN KE JAB NA PAANI MILEY AUR 
NA MITTI TOU KYA KARNA CHAAHIYE ? 

Aaishah (Raziyallaahu Anha) Se Rivaayat Hai, 

Un Hone Asmaa Se Haar Maangkar Pehan Liya Tha, (Tou) Woh 
Gumm Hogaya. 

Rasool Allaah Ne Ek Aadmi Ko Uski Talaash Ke Liye 

Bheja Jisey Woh (Haar) Milgaya. 

Phir Namaaz Ka Waqt Aa Pohancha Aur Logon Ke Paas (Jo Haar 
Ki Talaash Mein Gaye The Tou Unke Paas) Paani Nahi Tha. 

Logon Ne (Usi Haalat Mein) Namaaz Padhli Aur Rasool Allaah 

(;&&) Se Is Baarey Mein Shikaayat Ki. 

Pas Allaah Ta'alaa Ne Tayammum Ki Aayat Utaari Jisey Sunkar 
Usaid Bin Huzair Ne Aaishah (Raziyallaahu Anha) Se Kaha Aap Ko 
Allaah Behtareen Badla Dey. 

Allaah Ki Qasam ! Jab Bhi Aap Ke Saath Koi Aisi Baat Peysh 
Aayi Jis Se Aap Ko Takleef Huyi Tou Allaah Ta'alaa Ne Aap Ke 
Liye Aur Tamaam Musalmaanon Ke Liye Us Mein Khair Paida 
Farmaa Dee. 

[Saheeh Al-Bukhaari, Hadees : 336] 

TASHREEH: Imaam Shaukaani (Rahimahullaah) Ne Kaha : 

"Tehqeeq Karne Waalon Ne Is Hadees Se Daleel Pakdi Hai Ke Agar 
Paani Aur Mitti Donon Na Ho Tab Bhi Namaaz Waajib Hai. 

Hadees Mein Jin Logon Ka Zikr Hai Un Hone Paani Nahi Paaya 
Tha Phir Bhi Namaaz Ko Waajib Jaan Kar Adaa Kiya. 

Agar Unka Yeh Namaaz Padhna Mana Hota Tou Nabi Zaroor 
Un Par Inkaar Farmaatey. 

Pas Yahi Hukm Us Ke Liye Hai Jo Na Paani Paaye Na Mitti, Us Ke 
Liye Tahaarat Sirf Unhi Do Cheezon Se Haasil Hoti Hai. 

Tou Usko Namaaz Adaa Kama Zaroori Hua. Jamhoor 
Muhaddiseen Ka Yahi Fatwaa Hai." 

[Nail AI-Autaar-1, Page No.267] 

Allaamah Qastalaani (Rahimahullaah) Ne Kaha : 

"Hadees Mazkoora (Ya'ni Oopar Waali Hadees) Dalaalat Karrahi 
Hai Ke Jo Shakhs Paani Paaye Na Mitti, Woh Usi Haalat Mein 
Namaaz Padhley." 

TAYAMMUM KATAREEQAH. 

Yeh Saheeh Al-Bukhaari Ki Hadees : 347 Ki Tashreeh Hai. 

Abu Daawood Ki Rivaayat Mein Saaf Mazkoor Hai Ke, 

Nabi (;&&) Ne Tayammum Ka Tareeqah Batlaatey Huye Pehle 

Baayein (Left) Hatheliyon Ko Daayein (Right) Hatheli Aur 
Pohancho Par Maara Daayein Ko Baayein Par Maara, 

Is Tarah Donon Par Masah Karke Phir Mooh Par Pher Liya. 

Bas Yahi Tayammum Hai Aur Muhaqqiqeen Ne Yahi Ikhtiyaar Kiya. 

Do Baar Ki Rivaayatein Sab Zaeef Hain. 

Imaam Shaukaani Ammaara Ki Hadees Jo Jaami At-Tirmizee 
Mein Hai Us Ke Tehat Farmaate Hai: 

"Yeh Hadees Daleel Hai Ke Tayammum Mein Sirf Ek Hi Baar 
Haathon Ko Mitti Par Maarna Kaafi Hai Jamhoor Ulamaa Aur 
Muhaddiseen Ka Yahi Maslak Hai." [Nail Al-Autaar] 

